Is ek voorbereid om my geloof te verdedig? - www.bybelkennis.co.za
by Mitch Kalp · 13/12/2013
“People who do not know the Lord ask why in the world we waste our lives as missionaries. They forget they too are expending their lives and when the bubble has burst they will have nothing of eternal significance to show for the years they have wasted” (Nate Saint).
Dr William Lane Craig (A Reasonable Response: Answers to Tough Questions on God, Christianity, and the Bible (Moody Publishers), is ‘n professor in filosofie en bekende Christelike apologeet (apologeet = verdediger van ‘n geloof). Hy glo dat die kerk dringend sy lidmate moet toerus om moeilike geloofsvrae te hanteer. Dit is veral nou nodig in ons kultuur wat dit maklike vir ateïste maak om die Christelike geloof aan te val – soms baie aggressief. Die Nuwe Ateïste beweging, aangemoedig deur die werk van Christopher Hitchens, Richard Dawkins, Sam Harris en Daniel Dennett, het die stigma van ateïs wees, verwyder.
Hy glo ons moet duidelik kan sê hoekom ons glo dat God bestaan en hoekom ons glo dat Hy Homself in Jesus Christus geopenbaar het. As ons dit kan doen, sal ons baie van hierdie ateïste kan terugwen. Die probleem is dat baie Christene bang is, want hierdie ateïste kan baie aggressief wees. Hulle skroom nie om ander persoonlik aan te val in die naam van rede en intellektuele debat nie. Daarvoor is baie Christene nie voorberei nie.
Wat doen ons om ons beter voor te berei? Soek ons antwoorde op die vrae wat ons nie kan beantwoord nie?
Hoe herken ek vals onderrig?